Meyer er utdannet siviløkonom ved Norges handelshøyskole (NHH). Hun ble dr.oecon. ved NHH i 1996 med avhandlingen . Meyer var forskningsassistent ved Stiftelsen for Anvendt Forskning (SAF) / Samfunns- og næringslivsforskning AS (SNF) mellom 1989 og 1994, og i 1996 ble hun ansatt som forsker ved samme institusjon. Meyer var også stipendiat ved NHH i perioden 1990 til 1996 før hun fikk stilling som førsteamanuensis på samme sted. Siden 2007 har hun vært professor i strategi og ledelse ved NHH, men har hatt permisjon fra denne stillingen mens hun har hatt politiske verv og lederstillinger i staten. I 2008 publiserte hun sammen med Ellen Altenborg en artikkel i tidsskriftet som omhandlet hvordan forretningsstrategiene til Telia og Telenor hadde vært avvikende.